Erediens Sondag 19/11/2017. Teks: 2 Konings 2. Die Woord bring lewe en dood
Voor ons die Advent ingaan staan ons Sondag oggend vir die laaste keer stil by die profete Elia en Elisa. 2 Konings 2 is 'n hoofstuk wat weereens die soms vreemde bediening van hierdie twee profete van die Here beklemtoon. Ons staan hier by die oorgang van Elia se bediening na die van Elisa.
Dit is 'n verhaal vol drama: Ons lees van 'n wa van vuur met perde en Elia wat in 'n storm na die hemel opgeneem word. Elisa slaan dan met Elia se mantel op die water van die Jordaan om die rivier oor te steek. Dan gaan loop hy in Elia se spore na Jerigo, Bet-el en Karmel. By Jerigo gebruik hy 'n skottel met sout om die water te genees en by Bet-el vervloek hy die klein seuntjies en toe kom twee berinne uit die bos en verskeur 42 van die kinders.
So vreemd is hierdie gebeure by Bet-el dat sommige kommentators meen dit hoort nie in die Bybel nie, dat dit 'n simpel verhaal is wat iemand later bygevoeg het. Wat beteken dit dus vir ons vandag? Hieroor meer hieronder.